Kam smo prišli? K vam smo prišli!
2025-06-10 12:00 - 14:00 (Europe/Paris) | Kam smo prišli? K vam smo prišli!
Prvo popotovanje Marca Cavalla, znanilca dezinstitucionalizacije, po Sloveniji
Kot simbol podiranja zidov – tistih okoli zavodov in tistih v glavah – bo modri konj Marco Cavallo širil sporočilo o nujnosti zapiranja institucij, v katere zapiramo ljudi z oviranostmi, in vzpostavljanja kulture dobrodošlice ter mreže podpornih storitev v skupnosti.
Konja bo na poti spremljala karavana podpornikov dezinstitucionalizacije s programom, ki opozarja na nujnost sodobne ureditve skrbi za ljudi z dolgotrajnimi oviranostmi.
Modri konj bo središče Maribora obiskal 10. junija opoldne.
Popoldan isti dan bo skupaj s kulturnim programom obiskal zavod Hrastovec, naslednji večer pa skupaj z gostitelji rajal v Muzeju norosti.

Povezava do originalnega članka

Kam smo prišli? K vam smo prišli!
2025-06-10 12:00 - 14:00 | fa8bcbc6-17e1-4126-853a-3c3fd5d0ed3c-1

Mariborski predizbor za 9. slovensko državno prvenstvo v slamovski poeziji
2025-06-10 19:00 - 22:00 | Vetrinjski dvor
OŽULJENI JEZIK
Mariborski predizbor za 9. slovensko državno prvenstvo v slamovski poeziji
Torek, 10. junij 2025 // 19.00 // Vetrinjski dvor

Na literarnem dogodku v atriju Vetrinjskega dvora bo Mladinski kulturni center Maribor v sodelovanju s partnerji v torek, 10. junija 2025, gostil mariborski predizbor državnega prvenstva v slamovski poeziji, na katerem bomo dobili dva finalista, ki se bosta na devetem državnem prvenstvu v slamovski poeziji avgusta 2025 na Ptuju v organizaciji Zavoda za mladino, šport in turizem potegovala za naziv državnega prvaka oz. prvakinje.
Pred državnim prvenstvom bo slovenska mreža partnerjev na področju slam poezije SloSlam, ki je bila ustanovljena leta 2016 (pod imenom SiSlam) in je usmerjena v razvoj, popularizacijo in promocijo slam poezije v Sloveniji ter v izobraževanje in izpopolnjevanje znanja ter veščin umetnikov, ki ustvarjajo na tem področju, organizirala še štiri predizbore, ki bodo potekali na Ptuju (v organizaciji Slamurajev), v Kranju (Layerjeva hiša, 21. junij), v Novem Mestu (Založba Goga, 13. junij) in v Celju (16. avgust).
Mariborski predizbor v pesniškem slamu bo potekal v obliki tekmovanja, na katerem bosta strokovna žirija in žirija iz publike ocenjevali nastope prijavljenih pesnic in pesnikov. Nastopi bodo potekali v treh tekmovalnih krogih, na katerih nastopajoči in nastopajoče brez uporabe kostumov in rekvizitov predstavijo svoje avtorske pesmi, podrobni pravilnik tekmovanja je dosegljiv na spletnih straneh organizatorjev in na tej povezavi.
Strokovno žirijo predizbora sestavljajo kritičarka, pisateljica in performerka Miša Gams, pesnica, producentka, prevajalka, mentorica in urednica Nina Medved (prva slovenska državna prvakinja v slemovski poeziji) ter pisatelj in prevajalec Tomo Podstenšek. Dogodek bo moderirala Mojca Frim. Za nastop se lahko prijavite na ozuljenijezik@gmail.com, preko ZS sporočila na facebook strani Slam zverine, ali na prizorišču v Vetrinjskem dvoru, pol ure pred pričetkom dogodka.
PODROBNEJŠA PREDSTAVITEV ŽIRANTK IN ŽIRANTA

Tomo Podstenšek (1981, Maribor) je pisatelj, s svojimi romani je bil štirikrat med nominiranci za nagrado kresnik, enkrat pa v ožjem izboru za nagrado novo mesto za najboljšo knjigo kratkih zgodb. Redno objavlja v domačih in tujih literarnih revijah, več njegovih besedil je bilo nagrajenih na natečajih in uvrščenih v različne antologije. Ob pisateljevanju občasno tudi prevaja iz drugih južnoslovanskih jezikov, za tiskane in spletne revije je tako prevajal dela avtorjev kot so Marko Gregur, Marija Andrijašević, Kristian Novak, Žarko Milenić, Andrija Škare, Franjo Nagulov in drugi …

Miša Gams (1975, Ljubljana) je pesnica, pisateljica, kritičarka in performerka. V času študija na Filozofski fakulteti v Ljubljani, kjer je dokončala študij sociologije kulture in filozofije, je izdala tri pesniške zbirke (Študija telesa, Balerina, Še), kasneje je izdala še pesmi za otroke (Eline pesmi) in pravljico Velike prigode male uške Lili . V zadnjih petih letih sta luč sveta ugledala dva psihološko-antropološka priročnika ( Psihoanaliza branja iz run, Telo med ekstazo in ritualom) ter dve zbirki kratkih zgodb (V kraljestvu minotavra, Podalpske odštekanke). Že vrsto let se ukvarja s pisanjem knjižnih recenzij, nekatere med njimi je izdala v knjigi Knjižna paberkovanja in odstiranja (Kulturni center Maribor, 2018), in poglobljenih kritičnih člankov, ki jih objavlja v reviji Mentor pa tudi na spletnih portalih Primus, Sigledal, Neodvisni, Vrabec anarhist ter v radijski oddaji S knjižnega trga. Od leta 2018 ima status samostojne performerke in knjižne recenzentke, od leta 2023 naprej pa tudi status književnice.

Nina Medved (1989, Maribor) je pesnica, kulturna producentka, mentorica, urednica, prevajalka, performerka in fotografinja. Je avtorica odmevnih pesniških zbirk Drseči svet (JSKD, 2020) in Rodna doba (Cankarjeva založba, 2024). Soustvarja številne literarne festivale in programe, prevaja iz francoščine, mentorira mlade literate z II. gimnazije. Od leta 2021, ko je zaključila aktivno slamersko kariero, vodi zavod za poetizacijo sveta Dve luni. V obdobju pred tem je pomagala vzpostaviti slovensko slam gibanje: napisala je prvo diplomo na temo slam poezije (2013), bila je med ustanovitelji in prva vodja Pesniškega društva Slam zverine (2016-2021), ki skupaj z MKC Maribor ustvarja priljubljen cikel dogodkov Ožuljeni jezik. Bila je prva slovenska prvakinja v slam poeziji (2016), ki je zastopala Slovenijo širom Evrope, in je soorganizirala Evropsko prvenstvo v slam poeziji (2020).
Dodatne informacije o dogodku – koordinatorja prireditve Matic Ačko in Petra Kolmančič: matic.acko@mkc.si, petra.kolmancic@mkc.si.
Vabljene in vabljeni!

Dogodek organiziramo MKC Maribor – MKC Črka v sodelovanju z Bando ferdamano, Kud Codo in Narodnim domom Maribor – Vetrinjskim dvorom, s finančno podporo Mestne občine Maribor in Ministrstva za vzgojo in izobraževanje – Urada RS za mladino. Dogodek spada v sklop literarnih prireditev programa MKC Črka, ki jih sofinancira Javna agencija RS za knjigo.

Povezava do originalnega članka

[Galerija Media Nox] Razstava Vida Smrekarja: Spim Vidim?
2025-06-10 20:00 - 2025-07-03 18:00 | Galerija Media Nox
RAZSTAVA V GALERIJI MEDIA NOX
VID SMREKAR: SPIM. VIDIM?
Torek, 10. junij 2025 // 20:00 // Galerija Media Nox
V Galeriji Media Nox bo v torek, 10. junija 2025, ob 20. uri odprtje razstave Spim. Vidim? mladega umetnika Vida Smrekarja. Kuratorka razstave je Sara Nuša Golob Grabner.

“»Umetnost je v resnici manjkajoči člen, ne pa obstoječi členi. Umetnost ni to kar vidite, umetnost je praznina.«”— Marcel Duchamp

Ko si predstavljamo “nič”, ga običajno vidimo kot popolno temo ali popolno belino. To je največja zmožnost našega dojemanja praznine. Temu je sledila tudi umetnost, ki je po prvi svetovni vojni izgubila željo po mimesisu. Kaos in sistemsko drobljenje sta pripeljala do zavračanja materialnosti in se osredotočila na umetnost kot (bolj ali manj) fizično neoprijemljivo idejo. Kazimir Malčevih je s svojim Črnim kvadratom predstavil “obupan boj, da bi umetnost osvobodil objektivnega sveta.” Lucy Lippard je v Knjigi Šest let: dematerializacija umetniškega objekta od 1966 do 1972 citirala Sola LeWitta (“ideje same so lahko umetniška dela; so verige razvoja, ki eventualno najdejo obliko”) in Johna Baldessarija (“Začel sem sumiti, da so lahko informacije zanimive same po sebi in nimajo potrebe po vizualnosti v slogu na primer kubistične ipd. Umetnosti.”).
Konceptualizem je izničil vsakršno potrebo po obstoju izven ideje, ko je, na primer, Robert Barry leta 1969 ustvaril delo Zaprta galerija kjer je na bele kartice – vabila na razstavo v Amsterdamu, Turinu in Los Angelesu napisal le “Za čas trajanja razstave bo galerija zaprta.” V kontekstu niča lahko omenimo tudi Johna Cagea, ki je s 4’33’’ kot skomponiral tišino in Martina Creeda, ki je z delom Luči se prižigajo in ugašajo predstavil prazen galerijski prostor kot samostojno umetniško delo in s pet sekundnimi intervali teme in svetlobe izpostavljal le repetitivne kontradikcije spremembe v prostoru.
Ad Reinhardt se je leta 1954 odločil, da bo ustvarja samo črne slike. Menil je, da lahko umetnost komunicira direktno, kot čista estetska izkušnja. Opustil je narativo, formalno predstavljanje emocij in se skozi plastenje različnih tonov osredotočal na negacijo kot iskanje niča v umetnosti in obenem absolutnost abstrakcije. Anish Kapoor je s črnino stopil korak dlje, ko je 2014 začel eksperimentirati z materialom Vantablack, takrat najtemnejšo črno barvo, ki absorbira 99,8% vse svetlobe. Svoje zanimanje je usmeril v praznino brez perspektive ali oblike, skoraj popolno odsotnost vsakega odseva ali trodimenzionalnosti, temu v kontrast pa je ustvarjal tudi z zelo refleksivnimi materiali, ki predstavljajo enakovreden antipod črnini.

Slika 8: Vid Smrekar, / , 30 x 40, olje na platnu

Vid Smrekar je odkrit glede zgledovanja po mojstrih sugestivne odsotnosti – Adu Reinhardtu in Anishu Kapoorju. V projektu Spim. Vidim? se umetnik ukvarja s hipnagogijo – stanjem zavesti med spanjem in budnostjo, ko vidimo težko definirane podobe. Slike posnemajo težko določljive oblike, ki abstraktne vznikajo iz črnine.
Gledalcu v budnem stanju postavljajo vprašanja o tem, kaj sploh gleda, kaj vidi in kako bo to sprejel ko prej doživet pojav opazuje s polno zavestjo. Čeprav gre mestoma le za črne monokrome, gledalec ne more mimo dejstva, da na sliki nekaj vidi oziroma od daljšega opazovanja črnine nekaj pričakuje.
Subtilno so na delih prikazane oblike, ki jih človeško oko ne zazna na prvi pogled, saj se mora, kakor pri gledanju v temi, na barvo navaditi. Tako se med delom in gledalcem vzpostavi interakcija, kjer mora gledalec najti pravilen kot opazovanja dela.
Kljub temu, da so podobne iteracije prisotne že precej časa, je v sodobni umetnosti opaziti, da zaradi njihove izčiščene estetike, ki koncept le predlaga in ne ilustrira, ohranjajo relevantnost, predvsem zaradi vizualne prenasičenosti in družbene nestabilnosti, ki nas obdajata. Umetnost, ki zahteva obračanje vase in pozorno, daljše motrenje na skorajšnji nič reduciranega likovnega dela, ustvarja tenzijo med umetnikom, umetniškim delom in opazovalcem. Stopa po meji dojemljivega in zato iritira ter v dotičnem primeru Vida Smrekarja, preizkuša tudi z zahtevo, da se pri opazovanje zavestno premikamo od ene stopnje zavesti do druge, vztrajamo v medprostoru, ki ga nikoli ne moremo doživeti popolnoma objektivno. Serijo slik lahko dojemamo tudi prek citata vzetega iz stripa Ada Reinhardta, kjer gledalec pokaže na kubistično sliko in reče: “Haha, kaj pa to predstavlja?” slika pa mu jezno odgovori: “Kaj pa predstavljaš ti?”
Sara Nuša Golob Grabner, kuratorka razstave

Povezava do originalnega članka

Agmisterij (zadnjič)
2025-06-11 00:00 | Maribor center / SNG Maribor
Telo kot poligon spomina
60. Festival Borštnikovo srečanje: Klemen Kovačič na odru Dvorane Ondine Otta Klasinc

AGMISTERIJ je avtorjev/performerjev obračun s samim seboj, ki se v obliki enkratnega performansa v trajanju odvija na njegovem lastnem telesu. V ospredje postavlja napetost med oprijemljivim, zemeljskim in vsakdanjim ter posvečenim, poetičnim in presežnim. Z željo po preseganju lastne individualnosti se avtobiografsko ozira v preteklost, pri čemer spomine razprostre kot prizorišče univerzalnih vprašanj: samospoznavanje kot iskanje smisla, spomin kot krhki, a ključni nosilec identitete, samota kot temelj vere ter presenetljivost presežnih občutij, ki vznikajo iz drobnih trenutkov bivanja. Morda smo se motili, ko smo si boga zamišljali večjega od nas.
V izraznem smislu združuje dve gledališki formi – performans v trajanju in buto – pri čemer se opira na njuno ključno lastnost: popolno prisotnost. Prav v tej radikalni umeščenosti v tukaj in zdaj se nemara odpira možnost preseganja časa in prostora ter vstopa v dimenzijo onkraj.
Vstopnice:

Cena v predprodaji: 15 €
Redna cena: 20 €

Več o dogodku

Povezava do originalnega članka

Družinska ustvarjalnica / Koščki umetnosti s Hudo mravljico v UGM
2025-06-11 00:00
Kreativno družinsko dopoldne v UGM!
Naša radovedna Huda mravljica je tokrat pomešala koščke umetnosti! Kje pripada kateri del? Kaj predstavlja? Kako ga povezati z drugimi? Te umetniške uganke bomo reševali skupaj – otroci, starši, babice, dedki – in pri tem raziskovali, kaj pomeni del v odnosu do celote.
S skupnimi močmi bomo iz razmetanih koščkov ustvarili čisto nove umetnine – sodelovalne, barvite, domiselne in unikatne. Risali bomo z ogljem, voščenkami ali kemičnim svinčnikom, ustvarjali z barvami, lepilom, papirjem in blagom. Vsaka družina bo ustvarila svoje skupinsko delo – svojo umetniško zgodbo.
Pridružite se in ustvarite nekaj lepega – skupaj kot družina!

Primerno za otroke 4+ s starši, starimi starši ali skrbnikiUdeležba: brezplačnaPrijave do: petka, 16. maja 2025, do 12.00Prijave in info: Brigita Strnad – 02 22 94 697, 041 57 50 50, brigita.strnad@ugm.si

Povezava do originalnega članka

[Delavnica] Spoznaj green screen
2025-06-11 13:00 - 14:00 | Kulturni inkubator
MKC MARIBOR feat. INOQI
GREEN SCREEN DELAVNICA
Sreda, 11. junij 2025 // 13.00 // Kulturni inkubator
V sredo, 11. junija 2025, bo v Kulturnem inkubatorju potekala Green Screen delavnica, ki jo MKC Maribor izvaja v sodelovanju z ekipo InoQi.
Udeleženci delavnice se bodo najprej pogovorili o možnostih ustvarjanja z in pred zelenim zaslonom (t.i. green screen) ter spoznavanju tehnologij in primerih dobre prakse. Nato se bodo tudi preizkusili in pred zelenim zaslonom posneli videe ali fotografije, ki jih bodo kasneje s pomočjo že pripravljenih ozadij lahko obdelali.
Delavnica poteka v sodelovanju z ekipo InoQi. InoQi Edu so izobraževalni programi, s katerimi želimo spodbujati otroke in mlade, da napredne tehnologije razumejo kot orodje za kreativnost in reševanje problemov. Temeljijo na projektnem učenju, ki v ospredje postavlja praktično ustvarjanje in razvoj mehkih veščin prihodnosti.

Povezava do originalnega članka

Razstava društva KRILATO KOLO
2025-06-12 19:00 - 20:30 | Maribor center / Sodni stolp, Pristan 8
Ob prazniku MČ Magdalena organizira društvo KRILATO KOLO razstavo na poudarku železnica tehnična kulturna dediščina
Ob prazniku v MČ Magdalena, ki se nahaja v Železničarski Koloniji, organizira društvo KRILATO KOLO razstavo modelne železnice, kjer bo mogoče videti:

maketa v merilu 1:87
maketa merilo 1:160
modelno lokomotivo “Šeka” merilo 1:8 orginal je razstavljen na ž.p. Celje
modelne tovornjake merilo 1:87 S temi modeli predstavljamo kulturno tehnično dediščino

Povezava do originalnega članka

Boj na požiralniku
2025-06-13 00:00 | Maribor center / SNG Maribor
Boj za obstanek
60. Festival Borštnikovo srečanje: Boj na požiralniku v Dvorani Frana Žižka
Vorančeva dela Boj na požiralniku, Solzice in Samorastniki sodijo med temeljna dela slovenske književnosti, njihove filmske upodobitve pa so se globoko zasidrale v kolektivni zgodovinski spomin slovenskega naroda. Pretresljiva zgodba Dihurjeve družine, ki se v surovih razmerah neusmiljeno bori za preživetje na težki, blatni zemlji, je postala del naše kulturne dediščine. Danes v tej kultni pripovedi odkrivamo nove, doslej prezrte in neizrečene plasti njene neizmerne krutosti.
Dihurjeva družina ni zgolj podoba oddaljene ruralne preteklosti, temveč ostaja odsev današnjega časa, v katerem se socialne stiske le še stopnjujejo, četudi v bolj prefinjenih in prikritih oblikah. Nasilje, ki se rodi iz brezizhodnega boja za preživetje – bodisi zaradi zemlje, birokracije ali splošne družbene neenakosti – ne izbira kraja in časa, temveč vedno najde svojo pot do krutosti. Režiser Jernej Lorenci se je te tematike lotil na svoj edinstveno pretanjeni in radikalni uprizoritveni način, pri čemer je v ospredje postavil surovost boja za obstanek.
Vstopnice:

Cena v predprodaji: 15, 12, 10 €
Redna cena: 20, 18, 15 €

Več o dogodku

Povezava do originalnega članka

PivoFest Maribor 2025
2025-06-13 11:00 - 2025-06-14 00:00 | Maribor center / Trg Leona Štuklja, 2000 Maribor
PivoFest Maribor vas vabi na dvodnevno praznovanje piva!
Dva dneva, ko se bo Maribor spremenil v raj za ljubitelje piva!
Čaka vas pestra paleta različnih piv, od klasičnih lagerjev do IPA-jev. Poleg vrhunskega piva bodo na voljo tudi odlične kulinarične dobrote in odlična glasba! Zabavali vas bodo Til Čeh in Petelini, Peter Prohart Trio ter DJ Ney.
Vstop je prost, pridite in okusite vse, kar ponuja PivoFest!

Povezava do originalnega članka

Mali modri in mali rumeni 3+
2025-06-13 17:00 | Mala dvorana
Leo Lionni / 40 min

Mali modri in mali rumeni sta najboljša prijatelja. Skupaj hodita v šolo in se igrata. Nekega dne se objameta in postaneta − zelena. Domov se vrneta drugačna in družini ju ne prepoznata. Mali modri in mali rumeni jočeta in jočeta … do prepoznavnosti. Predstava malim in velikim gledalcem skozi dinamično igro barv zastavlja veliko pomembnih vprašanj o sebi in drugih.
Leo Lionni je zaslovel s slikanico Little Blue and Little Yellow, ki je izšla leta 1959. Je prvi ilustrator, ki je za osnovno tehniko uporabil kolaž. Ob slovenski premieri je pri Miš založbi izšla tudi slikanica v slovenščini.
Predstava je primerna tudi za prvo in drugo triado OŠ

Nakup kart

Povezava do originalnega članka

Tekmovanje v kuhanju kisle župe v Limbušu
2025-06-14 08:00 | LTO Rogla-Zreče, GIZ
Vabljeni na tekmovanje v kuhanju LIMBUŠKE “LEJMPOŠKE” KISLE ŽUPE!
V soboto, 14. junija 2025, ob 8. uri pri TD Limbuš bo znova zadišalo po domači »lejmpoški« kisli žüpi, jedi iz časov nadvojvode Janeza, ki je že več kot desetletje v središču te tradicionalne prireditve Turističnega društva Limbuš.
V tekmovanju ekip, ki štejejo po tri člane, se bodo kuharske ekipe pomerile v pripravi pristne kisle juhe. Po zaključku kuhanja bo strokovna komisija ocenila kakovost pripravljenih juh in razglasila najboljše tri ekipe, ki bodo prejele priznanja.
Obiskovalci bodo lahko juho poskusili v zameno za prostovoljne prispevke, sledi pa sproščeno druženje ob dobri kapljici in dobrotah, ki jih pripravi sekcija limbuških žena.
Program dogodka:

8.00–9.00 – priprava ekip
9.00–12.00 – kuhanje »lejmpoške« kisle žüpe
11.30–13.00 – otroške ustvarjalne delavnice
Razstava ročnodelske sekcije »Škarjice« iz Bistrice ob Dravi v dvorani TD Limbuš
Spremljevalni programi in prijetna glasba skozi dan

Ne zamudite praznika lokalne kulinarike, skupnosti in tradicije – Limbuš vas vabi s kislo žüpo, nasmehom in domačo pristnostjo!

Povezava do originalnega članka

Rajzefirbčni sprehod: MI, OTROCI SOCIALIZMA NAŠEGA MESTA
2025-06-14 10:00 | 53cd8477-d3db-415f-9f24-5edb91ea7c92
Pridružite se nam na nostalgičnem sprehodu po mestu, kjer bomo z Vidom Kmetičem obujali spomine na otroštvo in življenje v času socializma.
Nostalgija običajno človeka zagrabi nekje po dopolnjenem štiridesetem letu. Kar naenkrat začne vzdihovati za “dobrimi starimi cajti”, saj je človeški spomin očitno nastavljen tako, da se spominja le dobrih stvari, pa tudi tisti manj veseli dogodki od takrat zvenijo po desetletjih nekoliko bolj prijazno in simpatično. Za generacije danes okoli petdeset letnic in letnikov so bili “dobri stari cajti” v sedemdesetih in osemdesetih letih prejšnjega stoletja. Spomine na življenje v mestu takrat bomo skupaj obudili na sprehodu z avtorjem knjige Mi, otroci socializma z našega dvorišča, ki je izšla pri Društvu Hiša! in Založbi Pivec.
Kdaj: Sobota, 14. 6. 2025, ob 10.00
Zbirna točka: Pred dvorano Union
Sprehajalec: Vid Kmetič Trajanje: 1 – 1,5 ure
Cena sprehoda je 13 € na osebo. Na sprehod se je potrebno prijaviti!
Prijave zbiramo do petka, 13. junija 2025, do 17.00 na: e-mail info@rajzefiber.si, telefon +386 590 21519 in osebno v trgovini Rajzefiber.

Povezava do originalnega članka

6. Veveričkin otroški festival
2025-06-14 10:00 - 2025-06-15 18:00 | Pohorje / ŠRC Polena, Lenart
6. Veveričkin otroški festival – največja otroška zabava prihaja v Lenart!
Imate doma “majhne veveričke”, ki nikakor ne zmorejo mirovati? Potem imamo za vas popoln vikend!
Kdaj: 14. in 15. junij 2025Kje: ŠRC Polena, Lenart
Vabljeni na že šesto izvedbo največje otroške prireditve v tem delu Slovenije! Dva dneva polna smeha, igre in nepozabnih doživetij na več kot 25 napihljivih igralih, 100 metrov dolgih poligonih, z raznolikimi otroškimi kotički – sladkim, športnim, baby in ustvarjalnim.
Dogajanje bo pestro:– otroške gledališke predstave– ustvarjalne delavnice– animacije in nastopi– številna presenečenja
Pridite na najbolj razigran vikend v letu, ki ga vaši otroci ne bodo nikoli pozabili!Program objavimo kmalu – zagotovo pa bo nepozabno!
Povezava do originalnega članka

6. Veveričkin otroški festival
2025-06-14 10:00 - 2025-06-15 18:00 | 6. Veveričkin otroški festival

Oldies Dixie band Maribor
2025-06-15 10:30 - 11:30 | Maribor center / Mestni park
Traditional Sunday Concerts at the Pavilion in Maribor City Park
The tradition of organizing concerts in Maribor City Park has a rich history. It began in 1890, when a music pavilion was built alongside the popular and well-attended promenade, following the example of many European cities. This marked the start of open-air concerts, which became extremely popular at the turn of the 19th century and represented an important part of social life. This tradition lives on today through Sunday morning concerts.

The concerts in the park are supported by the Municipality of Maribor.In case of bad weather, the event will be canceled.The organizer reserves the right to make changes to the program.

Povezava do originalnega članka

Večer umetnosti: Disco fever
2025-06-15 18:30
VEČER UMETNOSTI
DISCO FEVER
Nedelja, 8. junij 2025 // 17:00 // Kulturni inkubator

Vabljeni na bleščeč večer umetnosti, kjer bodo zasijali mladi talenti. Pevsko-plesni dogodek bo v nedeljo, 8. junija, ob 17. ure dalje potekal v Kulturnem inkubatorju.
Na odru se bodo predstavili učenci pevske šole Studio Primo pod vodstvom mentorice Mojce Potrč, ki bodo s svojimi glasovi obudili energijo diska. Ob njih bodo baletne plesalke iz Zaplesi si pod mentorstvom vodje KD Balans Mirjane Šrot zasijale v ritmih bleščeče koreografije, učenci šole umetnosti Atilem, mentorice Melite Ragolič, pa bodo s svojo razstavo in čudovito okrasitvijo prizorišča poskrbeli za pravo vizualno doživetje.
Tematika dogodka je DISCO, zato pričakujte barvit, vesel in sijoč nastop, poln mladostne ustvarjalnosti in dobre volje!

Povezava do originalnega članka

Alter brani Maribor & 31 let KC Pekarna
2025-06-16 - 2025-06-22 | Dvorana Gustaf Ob železnici 16 Maribor, Upravna enota Maribor, 2000 Slovenia
Kulturni center Pekarna že 31 let aktivno, tako in drugače, malo naprej in malo nazaj, pa tudi na mestu in naprej, bije boj. Alter brani Maribor. Neprestano ter neumorno preprečuje operacije gentrifikacije in poblagovljanja.
Pred 31 leti je bila 16. junija uspešna ključna operacija, zasedba nekdanje vojaške pekarne, in od takrat naprej je to prostor mariborske alternative, skupnosti, povezovanja in delovanja. Pa ne le prizorišče kulturnih dogodkov, temveč živ organizem: prostor neodvisne kulture – vse od glasbe do filma, gledališča in umetnosti, družbenega povezovanja, mladinskega dela, športa ter boja proti imperializmu in kapitalizmu. Kljub stalnim pritiskom in pomanjkanju podpore oblasti je v minulih 31 letih tu vzniknilo veliko idej, se odvilo nešteto najrazličnejših dogodkov ter se kalilo nemalo vsebin in programov.
In kdo je Alter?
Na kratko kar z besedami Dubioze Kolektiva, neomajnih podpornikov KC Pekarna: »Za tvoja prava. Neče drugi da se bori. Nema mjesta za strah. Kad masa progovori. Za akciju smo spremni. Altera pozovi. A on će da se stvori. Samo ovo izgovori … Alter je tu oko nas. Svi smo mi Alter. Kad kucne čas.«
Akterji različnih organizacij in prostorov ob 31. obletnici Kulturnega centra Pekarna vabimo na raznovrstne dogodke, ki bodo potekali v tednu med 16. in 22. junijem.
Svoboda Palestini, bojkot Izraela! SUMUD!
Ponedeljek, 16. 6. 2025
19.30 -Teater Magdalena – Predstava: Nina Šulin in Viktor Hrvatin Meglič: Tretji dan tretjega meseca
20.30 – Pista – Predstava: Variete Balkan
Torek, 16. 6. 2025
18.00 – Pista – Pekarna KAP
18.00 – Pista – CORN hole turnir
21.00 – Park – Projekcija: StopTrik v pekarniškem parku
Sreda, 17. 6. 2025
10.00 – 18.00 – Delavnica in park – Scrappy Wednesday workshop, open door jam
17.00 – Gustaf – Pogovor: Tuje vojne nočemo, svoje solidarnosti ne damo!
17.00 – mala pisarna PMM – Druženje: Ženske Za Ženske
18.00 – Pekarna Magdalenske mreže – Predstavitev in pogovor: Alpenecho
20.00 > Gustaf – jam session
Četrtek, 18. 6. 2025
19. 30 – Pekarna Magdalenske mreže: Druženje: Ure slovenske konverzacije za priseljeke_ce
20.00 > MC, Gustaf – ya, Kleemar, freekind., Haiku Garden
20.37 > pred Supernovo – pred supernovo: JOHNNY GRASS BAND
Petek, 20. 6. 2025
15.00 – Pekarna Magdalenske mreže: Pogovor in druženje: Alelujanje
17. 00 – Pekarna Magdalenske mreže: Predstavitev in diskusija: Ana-liza
18. 00 – Pekarna Magdalenske mreže: Okrogla miza: Pekarna, Valter, alter!
19.00 > Pista – PirhAlter, V okovih, Kontradikshn, Jonathan
00.00 > After Gustaf – Jadrum, F Clef, Tadiman / Roots in the woods
00.00 > After MC: peKARAOKE
00.00 > After KURD: D PITCH, IVANA LUGA, SLIDER / SPAN O CLOCK
Sobota, 21. 6. 2025
14.00 – Glavni trg – Druženje: Punce na sprehodu in klepetu
19.00 > Pista – Blutwurst, Samo Boris, Mirko, Stidnice, Baden Baden, Moveknowledgement
00.00 > After Gustaf – Marko Lük, Shekuza
After MC: DJ MC Pekarna, DJ Brutal Partysan, DJ Defenders of Metal / Vratolomni ples
After KURD: KA1RO, SHROOME, WRONG1DEA / AFTERTA5TE
Nedelja, 22. 6. 2025
19.00 – Park – Muzikačaka
Ponedeljek – sobota, 16. – 21. 6. 2025
Cel dan – AK Enkalava – Street Tribes for Palestine
18.00 > MC Pekarna – Razstava: Neomajna vztrajnost Palestine
Ponedeljek – četrtek, 16. – 19. 6. 2025
17.00 -19.00 – Bukvarna Ciproš – Nešteto knjig, šah in druženje
Sreda in sobota, 18. in 21. 6. 2025
9.00 – 13.00 Bukvarna Ciproš – Nešteto knjig, šah in druženje
Petek in sobota, 20. in 21. 6. 2025
17.00 – 21.00 Bukvarna Ciproš – Nešteto knjig, šah in druženje
Torek – nedelja, 17. – 22. 6. 2025
17.00 – 21.00 / Razstave: Pendulum Dreams

Povezava do originalnega članka

RECITAL PECHANEC - RAJNIŠ
2025-06-16 19:00 - 20:00 | Maribor center / Pokrajinski muzej Maribor, Grajska ulica 2, 2000 Maribor
Recital vrhunskih srednjeevropskih glasbenikov v Viteški dvorani.
Češki operni pevec Jiří Rajniš (bariton) in slovaški pianist Robert Pechanec bosta izvedla izjemna dela Mahlerja, Korngolda, Tostija, Bixija, Denzeja, Falvia in drugih. Koncert soorganiziramo Pokrajinski muzej Maribor, Univerza v Mariboru, Veleposlaništvo republike Češke in Veleposlaništvo Republike Slovaške.
Vstop je prost.
(Viteška dvorana, vhod z Grajske ulice)

Povezava do originalnega članka

Mladi plesni ustvarjalci - Equilibrium/Ravnovesje
2025-06-16 20:00 - 21:00 | Maribor center / Lutkovno gledališče Maribor
18.30, Minoritska cerkev
Mladi plesni ustvarjalci
1.Sanjava prostor v srcu
Nina Emeršič, Zoja Šikman; Plesna Izba Maribor; mentorici: Dalanda Diallo, Vanja Kolanovič
2. Predstava prostora spremeni veliko
Ema Breg; Kulturno društvo Center plesa; mentorica: Katarina Rijavec
3. 9 mesecev
Emilija Rajić; Plesna Izba Maribor; mentorici: Dalanda Diallo, Vanja Kolanovič
4. Globine morja
Nina Emeršič; Plesna Izba Maribor; mentorici: Dalanda Diallo, Vanja Kolanovič
5. Čarobni gozd
Zoja Šikman; Plesna Izba Maribor; mentorici: Dalanda Diallo, Vanja Kolanovič
6. Divji svet
Ana Anžel; Plesna Izba Maribor; mentorici: Dalanda Diallo, Vanja Kolanovič
7. Cirkuška arena
Mia Anžel; Plesna Izba Maribor; mentorici: Dalanda Diallo, Vanja Kolanovič
8. V labirintu mojih mislih
Laura Domjanić; Plesna Izba Maribor; mentorici: Dalanda Diallo, Vanja Kolanovič
9. Je zapor res prava rešitev?
Laura Zaverski; Kulturno društvo Center plesa Maribor; mentorici: Katarina Rijavec
10. Življenje v slikah
Pia Zabukovšek; Plesna Izba Maribor; mentorici: Dalanda Diallo, Vanja Kolanovič
11. Vzorec prostora
Miona Krulj; Plesna Izba Maribor; mentorica: April Veselko
12. Vrata, ki zijajo
Lucija Hojnik; Plesna Izba Maribor; mentorica: April Veselko
13. Lori mer
Lori Sluga; Plesna Izba Maribor; mentorica: April Veselko
14. Na drugi strani ogledala
Kaja Trčko Mikola, Lucija Sernc; Plesna izba Maribor; mentorica: Dalanda Diallo
15. Znotraj megle, zunaj sebe
Dora Domjanić; Plesna izba Maribor; mentorica: Dalanda Diallo
16. Prostor med ljudmi
Deborah Iris Ačko Pušnik; Plesna izba Maribor; mentorica: April Veselko
17. Chronotopos
Urška Kramberger; Plesna izba Maribor; mentorica: April Veselko
18. dans ma tête
Maja Voglar Rodošek; Plesna izba Maribor; mentorica: April Veselko
19. Deljenje prostora
Nie Škrabl; mentor: Gašper Kunšek
20. Obred
Luna Vogrin; mentor: Gašper Kunšek
21. Osebni prostor, meja med mano in tabo
Deborah Iris Ačko Pušnik, Asja Žgeč; Plesna izba Maribor; mentorica: Anita Čanadi
22. Ouroboros
Rea Vogrin; Urbana scena; mentor: Gašper Kunšek
23. IMIDŽ
Zarja Ferlinc, Jana Bungurova
https://www.jskd.si/ples/prireditve_ples/opus/opus_25/uvod_opus_25.htm

Ob 20.00, Velika dvorana Lutkovnega gledališča Maribor
Equilibrium/Ravnovesje
Avtorstvo, koreografija in izvedba: Bor Prokofjev
Avtorska glasba: Kristijan Krajnčan
Oblikovanje zvoka: Bor Prokofjev
Oblikovanje svetlobe: Aljaž Zaletel
Mentorstvo: Vita Osojnik
Svetovalec za gib: Gašper Kunšek
Zunanje oko: Alja Lacković
Kreativna producentka: Katja Somrak
Produkcija: PTL
Plesno-gibalni prvenec Bora Prokofjeva Equilibrium/Ravnovesje je transformativni performans, kjer ples postane posoda za osebno metamorfozo, v katerem bodo gledalci priča globoki evoluciji samoizražanja in identitete skozi nenehno gibanje. Fizične omejitve in ponavljajoči se zunanji dejavniki na človeka ne vplivajo le na fizični ravni, temveč tudi na mentalni, kar pa lahko povzroči nestabilnosti, s katerimi se spopada plesalec v svojem solu. Prav to pa ga popelje v še neznane situacije.
Equilibrium pomeni ravnovesje. Skozi nenehno gibanje fizičnega in mentalnega telesa plesalec potuje po poti iz ravnovesja z namenom, da bi odkril nekaj novega v sebi in to umestil v svoj equilibrium.
Bor Prokofjev je profesionalen plesalec in gibalec, performer, glasbeni producent ter DJ. Skozi vsa leta dela v plesu je študiral in raziskoval veliko različnih področji ter pristopov, kot so improvizacija, koreografija, plesne predstave, gledališke predstave, performativne predstave, otroške predstave, site-specific performansi, freestyle/urbani plesi, ulični šovi, plesne bitke … Ukvarja se torej z veliko različnimi plesnimi stili in performativnimi tehnikami. Od leta 2018 sodeluje s številnimi domačimi in tujimi umetniki ter je del številnih predstav, kot so: Chorus (Žigan Krajnčan, Gašper Kunšek), Triadni balet (Jan Krmelj), Peter Klepec (SNG Drama), Cypher (Sara Šoukal, Žigan Krajnčan, Alexander Matthias Tesch), Honey Sparks In The Dark (Kristijan Krajnčan), Fusion Reactor (Žigan Krajnčan, Flota) in Dis:Place (Andrea K. Schlehwein, Netzwerk AKS). Leta 2022 je ustvaril kratko solo predstavo From Inside Out.
https://vimeo.com/950697806

Vstopnice: 5 € sedišče.
Več o ugodnostih in nakupu vstopnic.
Povezava do originalnega članka

KUD Pošta: Med mestom in tišino
2025-06-17 18:00 - 19:00
Na razstavi sodelujejo:
Vlado Arko, Biserka Štefančič Kos, Francka Pegan, Ferdinand Šen, Nevenka Šen in Angelca Viher.
Razstava bo na ogled do 20. junija 2025,
od ponedeljka do petka, med 10.00 in 15.00.
Prisrčno vabljeni, da si ogledate likovna dela naših članov in se z nami podate med mesto in tišino.

Obenem vabimo tudi nove člane, da se nam pridružijo!
Srečujemo se vsak torek od 16.00 do 19.00
v prostoru Zavoda MARS, Vetrinjska ulica 30, Maribor.

Povezava do originalnega članka

Flowscape - Krajina giba
2025-06-17 20:30 - 21:30 | Maribor center / Židovski trg
Jerneja Fekonja
Ta koreografski laboratorij bo osredotočen na izmenjavo praktičnih orodij, ki plesalcem pomagajo vzpostaviti povezavo med procesom ustvarjanja in procesom deljenja njihovega dela. Delavnica bo razdeljena na tri dele: plesna kompozicija, instantna kompozicija in del, namenjen razvoju performativne partiture, ki bo javno predstavljena.
V prvem delu, osredotočenem na plesno kompozicijo, bomo skozi praktične in fizične vaje raziskovali plesno telo. Pomemben vidik Jernejinega poučevanja je prenos principov, ki jih plesalci uporabljamo pri gibanju v vertikali kot v floor worku. Glavni cilj njene gibalne metode, Mobile Strength, je razviti zavedanje, kako mišice in misli delujejo usklajeno ter kako lahko »push« in »pull« iz tal sprožita gibanje v kinetični verigi, kar aktivira telo vse od prstov na nogah do glave.
V delu, namenjenem kompoziciji, bomo eksperimentirali z različnimi orodji za razvijanje plesalčeve prezence, koreografskega besedišča in sposobnosti za ustvarjanje bolj kompleksnih kompozicij. Udeleženci bodo nato uporabili ta orodja za oblikovanje svojih koreografskih idej ter raziskovali odnose in interakcije med udeleženci/plesalci. Še posebej v povezavi z umestitvijo sebe v različne prostore in čase ter njihovim učinkom na skupinsko kompozicijo. Prav tako se bomo osredotočili na enega izmed glavnih elementov scapa – zvok. V ospredju bo glasba in način, na katerega plesalci in glasbeniki skupaj ustvarjajo kompozicijo.
Na koncu se bomo osredotočili na oblikovanje javne predstavitve z vzpostavitvijo povezave s prostorom in časom. Ta faza bo poudarjala delo na odru, odnose med nastopajočimi, prostorsko zaznavo in muzikalnost, s čimer bomo na koncu odprli trenutek izmenjave, ki se je razvil med delavnico. Javna predstavitev ne bo zaključena predstava, temveč priložnost za deljenje našega dela skozi performativne elemente.

Povezava do originalnega članka

Kreativarna: Izdelaj svojo pisavo
2025-06-18 16:00 - 19:00 | Kulturni inkubator
DELAVNICA
Kreativarna: Izdelaj svojo pisavo
Sreda, 18. junij 2025 // 16.00-19.00 // Kulturni inkubator
V sredo, 18. junija 2025, bosta Melani Kumin in Beti Trstenjak izvedli Kreativarno, brezplačno delavnico, na kateri si bodo udeleženci lahko idelali svojo pisavo. Delavnica se bo v Kulturnem inkubatorju začela ob 16. uri.
Dobrodošli v Kreativarni – kreativni tovarni in kavarni! Naša kreativna druženja bodo potekala z namenom spodbujanja eksperimentiranja različnih kreativnih medijev in povezovanja z različnimi ustvarjalci. Občasno se bomo zbrali ob toplem napitku in domačem pecivu, klepetali in ustvarjali.
Ob prvem srečanju bomo raziskovali kreativno tipografijo in ustvarili svojo digitalno črkovno vrsto s pomočjo orodja Calligraphr. Izdelano pisavo bomo nato testirali z izdelavo plakatov, ki bodo konec leta vključeni v knjižico in razstavljeni v razstavišču Kulturnega inkubatorja.
Zaželeno je, da na srečanje prinesete svoj prenosnik, če je to možno.
Pohitite in si rezervirajte mesto preko prijavnice na spodnji povezavi. Število mest je omejeno.
Delavnico vodita Melani Kumin in Beti Trstenjak.

PRIJAVA V JUNIJSKO KREATIVARNO

Povezava do originalnega članka

[Mlade arkade] Vita Čepič: Lahkotnost bivanja
2025-06-18 18:00 - 22:00 | Galerija Media Nox
MLADE ARKADE
Vita Čepič: Lahkotnost bivanja
Odprtje: sreda, 18. junij 2025 // 18.00 // Galerija Media Nox
V sredo, 18. junija 2025, ob 18. uri v zunanjem razstavišču Mlade arkade pred Galerijo Media Nox vrata uradno odpira razstava Vite Čepič: The Lightness of Being / Lahkotnost bivanja. Kuratorka razstave je Martina Frangež.
Iz besedila kuratorke Martine Frangež: ‘‘Vita Čepič se v razstavišču Mlade arkade predstavlja s serijo Lahkotnost bivanja. Deli odlikuje simbioza abstraktnih potez in figuralike, ki skozi izrisane ali nakazane podobe odkriva eksistencialna vprašanja – v Lahkotnosti bivanja se umetnica posveča (in skozi ustvarjanje kontinuirano odkriva odgovor) večnemu vprašanju – kaj pomeni biti lahkoten, igriv, a vendar zavesten in polno prisoten ter kako skozi življenje prehajamo med igrivostjo mladosti in umirjeno modrostjo staranja.
Dela so nastala z barvami iz naravnih pigmentov, ki jih umetnica pridobiva sama. Proces in ritual transformacije surove zemlje v edinstveno slikarsko barvo ji omogoča želeno teksturo in umetnico navdihuje in poglobi njeno povezavo z naravo – kot sama pravi:” Skozi zbiranje prsti, njeno mletje, sejanje in pripravo pigmentov vzpostavljam neposreden stik s krajem in njegovo snovnostjo. Zemlja tako ni le vir barve, temveč tudi metafora narave in orodje upora proti hitrim, površinskim estetikam sodobnega časa.’’
Vita Čepič (1995, Ljubljana) je sodobna umetnica, ki trenutno živi v Ljubljani. Leta 2022 je diplomirala pri doc. mag. Anji Jerčič Jakob na Oddelku za Likovno pedagogiko na Pedagoški fakulteti v Ljubljani, kjer nadaljuje magistrski študij. Akademsko udejstvovanje dopolnjuje z delom demonstratorke z doc. mag. Mojco Zlokarnik na Pedagoški fakulteti. Predstavljena je v domačih in tujih zasebnih zbirkah. Sodelovala je na samostojnih in številnih skupinskih razstavah. Njena dela so bila razstavljena v Galeriji Media Nox, Galeriji Kocka, Mali galeriji Banke Slovenije, Galeriji Srečišče, večkrat v Galeriji UL PEF, Univerze v Ljubljani ter na projektu V naročju kulturne in naravne dediščine, ki je potekal v okviru projekta Hiša na hribu. Njeno delo je bilo uvrščeno tudi na skupinski razstavi v Galeriji Franceta Miheliča v Škofji Loki v okviru BIEN-a 2023, kjer je sodelovala tudi na okrogli mizi Karbonizacija in France Mihelič.

Povezava do originalnega članka

MKC Maribor na Art Kampu
2025-06-18 18:00 - 22:00 | Galerija Media Nox
MKC MARIBOR NA ART KAMPU 2025
SVET JE PISAN PLANET – spoznavanje različnih držav, dežel in kultur
Naš planet je dom kar osmim milijardam ljudi, različnih po barvi, spolu, starosti, velikosti, kulturi, verskih in političnih prepričanjih, značajih in še marsičem. Skupno vsem je, da bivamo na prelepem modrem planetu, ki kroži v galaksiji v neznano velikem vesolju. Povezuje in druži nas veselje in ljubezen do glasbe, plesa, petja, risanja, ustvarjanja, potovanj, življenja. Tukaj smo, da raziskujemo, spoznavamo in se družimo, ob tem pa se imamo fajn.
PROGRAM
Od 20. do 29. junija 2025 | 10.00–13.00 in 16.00–20.00
Lahkih nog naokrog – enkrat okoli sveta
Sprehodimo se med zastavami sveta in razgibajmo možgane. Katere zastave so od katere države? Vse poznaš?
Obiščimo svet
Na veliko prazno karto sveta vpišimo države, morda glavna mesta. V svet te odpelje znanja cesta – prelistaj turistične vodnike, oglej si zemljevide, atlase in slike.
***
Od 20. do 29. junija 2025 | 10.00–13.00
Spoznavamo države – kolo sreče
V parku se v sklopu Svet je pisan planet nahajajo štirje majhni otočki opremljeni z zastavo, zanimivimi informacijami ter s kakšnim predmetom iz posamezne države. Vabijo nas, da jih obiščemo, nato pa se zglasimo pri kolesu sreče, kjer nas čakajo vprašanja, morda pa tudi nagrada.
Pošlji razglednico iz Art kampa
Kadar se imamo kje lepo, je lepo, če domov ali prijateljem po svetu napišemo razglednico. Prazne razglednice, ki jih lahko poslikamo, porišemo in popišemo, čakajo na nas v Art kampu. Čaka nas tudi poštni nabiralnik, od koder bodo po koncu festivala razglednice potovale na vse strani sveta.
***
27. junij 2025 | 10.00–13.00 in 16.00–20.00
Po svetu z Mladinskim kulturnim centrom Maribor
Mladinski kulturni center Maribor že trideset let mlade spodbuja k aktivnemu udejstvovanju, tudi na mednarodnem področju. Na zanimiv, interaktiven način predstavljamo aktivnosti, ki jih MKC Maribor ponuja, ter možnosti nabiranja izkušenj v tujini, ki se na MKC Maribor mladim odpirajo predvsem preko evropskih projektov in sodelovanj z našimi mednarodnimi partnerji. Gremo po dobrodošle informacije!

Povezava do originalnega članka

Mladinski družabni večer: To laufa
2025-06-19 18:00 - 21:00 | Kulturni inkubator
MLADINSKI DRUŽABNI VEČER 05/2025
ZAKLJUČNA ZABAVA TO LAUFA
Četrtek, 19. junij 2025 // 18:00 // Štuk
Junijski Mladinski družabni večer, zadnji pred poletnim oddihom, se združuje z zaključnim druženjem tekaškega kluba To laufa. Mladinski družabni večer se tako v četrtek, 19. junija 2025, začenja ob 18. uri na Štuku s skupnim tekom, nadaljuje pa ob 19. uri v Kulturnem inkubatorju z zaključno zabavo. Vabljeni vsi, tekači in netekači.
Za začetek poletja moči združujemo s študentskim projektom To laufa!, ki organizira tedenska druženja ob teku. 19. junija se nam pridruži na skupnem teku, da dobiš svojo dozo svežega »lufta«, nato pa se sprosti ob dobri glasbi, prigrizkih in jogi!
Pričetek teka bo ob 18. uri izpred Štuka, druženje v Kulturnem inkubatorju se začne ob 19. uri. S sabo prinesi športno opremo, joga podlago ali brisačo, ter veliko dobre volje!
Za zgolj druženje ob dobri glasbi, prigrizkih in igranju namiznih iger, so vrata seveda odprta med 19. in 21 . uro.
Vabljen_a!

Povezava do originalnega članka

Koncert Neisha
2025-06-19 20:00 - 23:00 | Okolica / Občina Duplek
Vabljeni na brezplačen koncert ene najbolj prepoznavnih slovenskih glasbenic – Neishe.
Ob 20.00 bo prostor pred Kulturnim domom Korena zaživel v romantični poletni kulisi, kjer bodo Neishine čustvene melodije in energičen nastop ustvarili nepozaben glasbeni večer. Poleg izjemne glasbe boste lahko pokušali dobrote Davide in Barbare iz aktualne sezone Masterchefa!

Povezava do originalnega članka

Festival lent: Jurčkov - Večerov oder
2025-06-20 00:00 - 2025-06-28 00:00 | festival-lent-vecerov-oder-visit-maribor-pohorje-slovenia-slovenija-1-1
Lentamo, kjer je žur. Lentamo po pravi poti.
Ob Vodnem stolpu se prepletajo tradicija, kultura in medijski utrip. Ob tem znamenitem mestu, poimenovanem po mariborskem posebnežu Juriju Lipušu, znanem kot »direktor Lenta« ali preprosto Jurček, stoji tudi medijska hiša Večer, ki je pomembno oblikovala zgodovinsko in sodobno podobo mesta. Vodni stolp, ki ga zaradi dviga rečne gladine leta 1968 niso le ohranili, temveč tudi dvignili za impresivnih 2,6 metra, je danes pravi spomenik mariborske vztrajnosti. Tako je stolp danes ohranil svojo prepoznavno silhueto in nadaljuje svojo pot skozi zgodovino, medtem ko ob njem odmevajo novi glasovi festivala in kulture.
Povezava med legendarno medijsko hišo, simboličnim stolpom in posebnostjo, kot je Jurček, ustvarja nepozaben prostor, kjer se prepleta bogata preteklost z živahno sedanjostjo.
Povezava do originalnega članka

Festival lent: Otroški lent
2025-06-20 00:00 - 2025-06-28 00:00 | Maribor center / Vetrinjski dvor
Z nami odpirate bonboniero Lenta!
Zakaj imamo ljudje tako radi bonboniere? Ker je v njih nekaj prav posebnega – vsaka sladkarija je drugačna, vsak košček skriva svoje presenečenje in svojo zgodbo. Okušamo jih počasi, enega za drugim, in se veselimo vsakega novega grižljaja. In prav tako bomo letos skupaj odkrivali program Festivala Lent 2025 – počasi, z užitkom in otroškim navdušenjem!
Festival Lent bo tudi letos kot velika pisanica sladkih trenutkov. Vsak teden vam bomo razkrili novo presenečenje, nov “sladkorček”, ki vas bo nasmejal, razveselil ali navdušil. Do začetka junija boste tako lahko sestavili svojo čisto posebno festivalsko bonboniero – polno dogodivščin, igre, glasbe, pravljic in čarobnosti.
Vabljeni, da skupaj z nami odpirate bonboniero Lenta! Naj vsak otrok, majhen ali velik, najde svoj najljubši okus.
Povezava do originalnega članka
